Nach dene  paar Taeg am Strand isch ois daenn s`gaelt definitiv am usgah gsi und mir haend beschlosse mal no schnell en Abstaecher nach Kolumbie gad ueber d`Grenze z`mache zum chli Galet abhebe.  Es isch scho zimli ufregend gsi ueber die Grenze zfahre. irgendwie haet mer scho s`Gfuehl gha innere andere Stadt z`sii, aber gliichziitig isch au alles gnau gliich gsi.  Mir haend also ei Nacht z`Kolumbie bi ganz liebe Luet verbracht und sind am noechschte Morge scho wieder loszoge nach Merida, Venezuela.  E wunderschoeni Stadt isch das... wuerkli...    Ich glaub es isch d`Stadt gsi, woni am meischte gnosse han z`Venezuela. Wieso gnau chani noed wuerkli saege.    d`Stadt isch chuehler und liit ide Berge underhalb vom hoechschte Berg vo Venezuela. Em Pico Bolivar (5007m).    Mir haend inere haerzige Posada uebernachtet, gad im Herze vom Zentrum.  s`Spezielle a Merida isch, dasses am Tag ziemlich warm isch und ide Nacht wuerkli uuu chalt wird.  Mer chan go Bergstiige, Mountainbike fahre, Riverrafte, paraglide... wuerkli alles....  aber da d-eli und ich scho es bizeli mued gsi sind vom viele reise haemmer eifach mal chli entspannt und chli sache agluegt.    Merida isch bekannt fuer de Grossi Maert wos da haend und det bini natuerli schier usgflippt. Mer haet vo Ananas ueber Bratpfanne und haengematte bis Zitronewii alles uebercho was s-Herz begehrt. Ich bin schier wahnsinnig worde und am beschte verzelli oi au noed was ich alles ersteigeret han uf dem Maert. am beschte luegeder d-bilder eifach mal ah.    am Abig simmer daenn no anen ganz spezielle ort. und zwar in "Glacelade vo de 1000gschmaecker" det find wuerkli ALLI Gschmaecker. Spaghetti mit Hackfleisch, Aengelshaar,  Crevette, Bier, Rose, Tintefisch, Schinke-Chaes¨Sandwich.... ALLES  D-eli und ich sind daenn au ganz muetig gsi und haend ois en Baecher mit 4 versch. Sorte teilt.  Schwarzi Bohne, Gurke, Muesli und Dattle. Toent so harmlos wies isch. mir sind ebe doch es bitzeli z-aengschtlich gsi zum oeppis wie Fleisch oder Fisch probiere...    Nach dene zwei Taeg, woni wuerkli sehr gnosse han, simmer daenn wieter zoge.  und zwar richtig Maracaibo